stanford-oval/wikipedia huggingface dataset:
ג'ון מקאלה
מותו והנצחתו

ג'ון מקאלה נפטר בניו יורק ב-29 במאי 1915. הוא נטמן בחלקת הקבר המשפחתית בבית הקברות של הכנסייה הישנה הראשונה של בנינגטון.
הבית ההיסטורי פארק-מקאלה (Park–McCullough Historic House), שבו התגורר טרנור פארק ואחרי מותו התגורר בו מקאלה, הוכנס ב-1972 אל המרשם הלאומי של מקומות היסטוריים.
הספרייה החופשית על שם ג'ון ג. מקאלה בצפון בנינגטון שבוורמונט, נבנתה על ידי אלמנתו של מקאלה, אליזה, לזכרו. בניין הלבנים בן שתי הקומות עוצב על ידי האדריכלים אספינוול וטאקר ונפתח ב-1921.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1597
הערות שוליים

1 2 3 4 5 6 7 8 9 10  Hill, Edwin Charles. The Historical Register. New York: E.C. Hill, 1921, pp. 27-29.
↑  Park–McCullough Historic House main website
↑  "Our History." John G. McCullough Free Library.
| מושלי ורמונט ורמונט |
| --- | --- | --- |
| מושלי רפובליקת ורמונט | תומאס צ'יטנדן • מוזס רובינסון • תומאס צ'יטנדן |  |
| מושלי ורמונט | תומאס צ'יטנדן • פול בריגהאם • אייזק טיצ'נור • ישראל סמית' • אייזק טיצ'נור • ג'ונאס גלושה • מרטין צ'יטנדן • ג'ונאס גלושה • ריצ'רד סקינר • קורנליוס פ. ואן נס • עזרא בטלר • סמואל קרפטס • ויליאם פאלמר • סילאס ג'ניסון • צ'ארלס פיין • ג'ון מטוקס • ויליאם סלייד • הוראס איטון • קרלוס קולידג' • צ'ארלס ויליאמס • ארסטוס פיירבנקס • ג'ון רובינסון • סטיבן רויס • ריילנד פלטשר • הילנד הול • ארסטוס פיירבנקס • פרדריק הולברוק • ג'. גרגורי סמית' • פול דילינגהאם • ג'ון פייג' • פיטר וושבורן • ג'ורג' וייטמן הנדי • ג'ון וולקוט סטיוארט • ג'וליוס קונברס • עשהאל פק • הוראס פיירבנקס • רדפילד פרוקטור • רוזוול פרנהאם • ג'ון ברסטו • סמואל פינגרי • אבנעזר אורמסבי • ויליאם דילינגהאם • קרול פייג' • לוי פולר • אורבן וודברי • ג'וזאיה גראוט • אדוארד קרטיס סמית' • ויליאם סטיקני • ג'ון מקאלה • צ'ארלס בל • פלטשר פרוקטור • ג'ורג' פראוטי • ג'ון מיד • אלן פלטשר • צ'ארלס גייטס • הוראס גרהאם • פרסיבל קלמנט • ג'יימס הארטנס • רדפילד פרוקטור הבן • פרנקלין בילינגס • ג'ון ויקס • סטנלי וילסון • צ'ארלס מנלי סמית' • ג'ורג' אייקן • ויליאם הנרי וילס • מורטימר פרוקטור • ארנסט ויליאם גיבסון הבן • הרולד ארתור • לי אמרסון • ג'וזף ג'ונסון • רוברט סטאפורד • פ. ריי קייזר הבן • פיליפ הוף • דין דייוויס • תומאס סלמון • ריצ'רד סנלינג • מדלן קונין • ריצ'רד סנלינג • הווארד דין • ג'ים דאגלס • פיטר שמלין • פיל סקוט |  |
| --- | --- |
בקרת זהויות :  LCCN: n88682280  SNAC: w6gn64n5  VIAF: 33583701   WorldCat (עם VIAF): 33583701
אמת עכו

| --- | --- |

 מידע כללי
 סוג:  אמת מים 
 מיקום:  עכו 
 מדינה:  ישראל 
 
 קואורדינטות:  32°57′37″N 35°05′42″E﻿ / ﻿32.96025°N 35.0951°E﻿ / 32.96025; 35.0951
  (למפת הגליל המערבי מוגדלת) אמת עכו(למפת הגליל המערבי רגילה) אמת עכו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמת עכו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמת עכו
 
קצה האמה בתוך מצודת עכו
שרידי חומת דאהר אל-עומר משמאל וחומת אל-ג'זאר מימין. ברקע מצודת עכו ומשמאל נראית ה"מגלשה" דרכה גלשו המים אל תוך העיר
אמת עכו במדריך בדקר משנת 1910
אמת עכו היא אמת מים שהובילה מים מאזור כברי אל העיר עכו. אמה זו, ששרידיה נראים עד היום בתחומי העיר עכו ומצפון לה, נבנתה על ידי סולימאן פאשה, והייתה האמה השלישית ששירתה את העיר. קדמו לה אמה הלניסטית ואמה שהוקמה על ידי אחמד אל-ג'זאר ונהרסה בידי נפוליאון בשנת 1799.
כל שלוש האמות הובילו מים מאזור כברי שבו ארבעה מעיינות - עין השיירה (עין באשה), עין צוף (עין עסל), עין גיח (עין אלפוואר) ועין שפע (עין מפשוח). מעיינות אלה שוכנים במרחק אווירי של כ-13 ק"מ מעכו העתיקה, ובגובה של כ-70 מטר מעל פני הים. השיפוע שנוצר, כחצי אחוז, איפשר למים לזרום בכוח הכבידה בלבד.
האמה ההלניסטית

האמה ההלניסטית היא האמה הראשונה ששירתה את העיר, והיא הוקמה לאחר שמוקד היישוב עבר מתל עכו לאזור בו שוכנת עכו העתיקה כיום, סמוך לחוף הים. האמה ההלניסטית היא אמה תת-קרקעית שהתגלתה וזוהתה לראשונה באקראי ליד נס עמים בשנת 1975. קטעים נוספים התגלו באזור קיבוץ לוחמי הגטאות בשנת 1972 וב-1977. הנקבה בקטע שליד נס עמים היא בגובה של 1.80 מטר וברוחב של 90 ס"מ. אף שרק קטעים קצרים מהאמה נחשפו, כיוון האמה וממדיה מעידים במידה רבה של סבירות כי מדובר בחלק ממערכת מים נרחבת שהוליכה מים ממעיינות כברי אל העיר עכו, שהייתה העיר הגדולה והחשובה באזור באותה עת.
אמת אחמד אל-ג'זאר

האמה נבנתה על ידי שליט עכו אחמד אל-ג'זאר והזרימה מים לעכו בתוואי כמעט ישר. מקור המים היה ככל הנראה במעיין עין שיירה שמדרום לכביש 89. המים זרמו בצינורות חרס עד חומות העיר, ונכנסו אליה בתעלה מוגבהת על קשתות וקיר. האמה נהרסה על ידי נפוליאון בעת המצור ששם על העיר בשנת 1799, וכמעט שלא נותרו ממנה שרידים. מסיבה זו עיקר המידע אודותיה מגיע ממפה ששרטט הקרטוגראף הצרפתי פייר ז'אקוטן.
אמת סולימאן פאשה

אמה זו נבנתה בשנים 1814–1815 על ידי סולימאן פאשה שהיה מושל עכו באותה עת. תוואי האמה היה שונה מעט מזו של אמת אל-ג'זאר - תחילה היא הובילה את המים לכיוון דרום-מערב, וליד מזרעה פנתה דרומה לעבר עכו. מסיבה זו נראית האמה היטב מכביש 4 שבין עכו ומזרעה.
האמה נבנתה בצורת תעלה פתוחה עשויה פיסות חרס או אבן, והאיטום נעשה בעזרת חרסית. גובה התעלה הוא 35 ס"מ ורוחבה זהה. היא הונחה בגובה הקרקע וכוסתה בלוחות אבן. במספר מקומות, ובכללם גם שלושה אתרים בהם חוצה האמה נחלים, היא נישאת על גבי קשתות ובנקודות אלה נותרה תעלת המים פתוחה. הנחלים הם נחל געתון מדרום לבן עמי, נחל בית העמק במזרעה ונחל יסף ליד בית לוחמי הגטאות. גשר הקשתות מעל נחל יסף הוא תוצר של עבודות תחזוקה ושיפוץ לאורך שנות פעולתה של האמה, והוא נישא לגובה של 12.5 מטר.
כשני ק"מ צפונית-מזרחית לחומות עכו הוזרמו המים לתוך צינורות חרס שהונחו על פני הקרקע. לאורך קטע זה נבנו מספר מגדלי סיפון שבהם זרמו המים מהצינור כלפי מעלה, עברו דרך בריכה, וירדו שוב אל הצינור. המגדלים אפשרו את שימור לחץ המים באמה תוך משיכת מים ממנה ואת ניקוי המים ושקיעת הלכלוך המוצק בבריכות. עוד איפשרו המגדלים איתור יעיל של מקטעים בצינור שסבלו מסתימות. ארבעה מגדלים עדיין ניצבים על תילם:
"אל-בהג'א" בכפר הנוער מנוף.
"אל-אעוג'י" (המפותל) השוכן ליד הכניסה הדרומית אל המכללה האקדמית גליל מערבי. הוא זכה לשמו בשל כך שלידו מתעקלת האמה לכיוון דרום-מערב.
"אל-אימאם" לא הרחק מתחנת הרכבת עכו.
"באב עכא" (שער עכו) ברחוב דוד נוי 50, ליד המועצה הדתית.
מגדל נוסף ניצב על החומה החיצונית שמצפון לחפיר, ולידו סביל אשר סיפק את צורכי החיילים שהגנו על המקום. משם ירדו המים בצינור אל מתחת לחפיר והחומה הראשית, והועלו אל החומה הפנימית בפינה הצפון-מזרחית של עכו העתיקה. במקום ניצבת "מגלשה" דרכה גלשו המים אל תוך תעלה שהובילה אל הסביל הראשון בתחומי העיר. זה ניצב בקצה המזרחי של השוק הלבן (שוק אל-אביאד). תעלה תת-קרקעית הובילה ממקום זה אל הסביל במסגד אל-ג'זאר ואל עשרות הסבילים האחרים ברחבי העיר.
אמת סולימאן פאשה סיפקה מים לעכו במשך 133 שנים, ועד שבמלחמת העצמאות פוצצו אותה לוחמי ההגנה ליד מזרעה, וניתקו את העיר מאספקת המים שלה. לאחר קום המדינה נעשו ניסיונות לחדש את פעולתה אך הם נזנחו בשל דליפת מים לאורכה. האמה מופיעה על בול משנת 1973 שניפק דואר ישראל בערך נקוב של 1.10 לירות.
גלריה

קטע האמה באזור מושב רגבה
קטע האמה במושב רגבה
קטע מאמת המים ברגבה
שרידי האמה ומגדל אל בהג'א בעכו ליד כפר הנוער מנוף
גיחון "אל עוג'ה" - צינור שהיה חלק מאמת המים. ליד הכניסה למכללת הגליל המערבי בעכו
שלט המתאר את מוצא האמה סמוך לכברי
קטע מאמת המים ברגבה
לקריאה נוספת

אמות המים הקדומות בארץ ישראל. עמודים 81-96, המאמר: אמות המים לעכו ואמות מים בנחלי הגליל המערבי. הוצאת יד בן צבי, ירושלים, 1989
אמת המים בין כברי לעכו החוצה את הכפר מזרעה
מייקל פסבנדר

| --- | --- |

פסבנדר בכנס קומיק-קון, 2015
 לידה:  2 באפריל 1977 (בן 47) מערב גרמניה היידלברג, באדן-וירטמברג, מערב גרמניה (כיום חלק מגרמניה) 
 שם לידה:  Michael Fassbender 
 מדינה:  אירלנד אירלנד
 תקופת הפעילות:  מ-1994 
 מקום לימודים:  דרמה סנטר לונדון  St. Brendan's College, Killarney 
 בן או בת זוג:  אליסיה ויקנדר (14 באוקטובר 2017–?) 
 צאצאים:  מארק פסבנדר 
 פרסים והוקרה:  גביע וולפי לשחקן הטוב ביותר (2011)  פרס ברית עיתונאיות הסרטים לשחקן הטוב ביותר (2011)  Order of Innisfallen 
 http://www.michaelfassbender.org
 פרופיל ב-IMDb
 
מייקל פסבנדר (בגרמנית ובאירית: Michael Fassbender; נולד ב-2 באפריל 1977) הוא שחקן קולנוע אירי-גרמני, התפרסם בזכות תפקידו ב"סדרת סרטי אקס-מן" בתור מגנטו, ובתפקידיו בסרטים "300" ו"ממזרים חסרי כבוד".
ביוגרפיה

פסבנדר נולד בהיידלברג שבמערב גרמניה (כיום חלק מגרמניה), למשפחה נוצרית-קתולית. אמו אדל היא אירית ובמקור מהעיר לרן שבצפון-אירלנד, ואביו ג'וזף פסבנדר הוא גרמני. כשהיה בן שנתיים הוריו עברו עמו לגור בעיירה קילרני שבמחוז קרי, אירלנד, שם ניהלה משפחתו מסעדה בראשות אביו שהיה שף. למד בתיכון המקומי בעיירה, ולאחר סיום לימודיו עבר להתגורר לבדו בלונדון על מנת ללמוד בבית ספר ללימודי דרמה "מרכז הדרמה".
קריירה

פסבנדר החל את דרכו בשנת 2001 בסדרה של טום הנקס וסטיבן ספילברג "אחים לנשק", שם גילם את סמל ברטון "פאט" קריסטנסון במשך שבעה פרקים. ב-2002, התארח בפרק בסדרה "הולבי סיטי" בדמותו של כריסטיאן.
בשנת 2004, שיחק בתפקיד ראשי ראשון בסדרה הבריטית "הקס" בתפקידו של המלאך ומנהיג הנפילים עזאזל.
ב-2006, התארח בפרק בסדרה "פוארו" בדמותו של ג'ורג'.
ב-2007 הופיע בסרט ההוליוודי הראשון שלו "300" ובו גילם את דמותו של החייל הצעיר והמשולהב של ספרטה, סטליוס.
ב-2008 זכה בפרס באפט"א על הופעה מרשימה בדרמה הבריטית "רעב", בה גילם את אסיר ה-IRA בובי סנדס הכלוא במהלך שביתת הרעב שלו בדרישה להכיר בו ובחבריו חברי הארגון כאסירים פוליטיים.
בשנת 2009 הופיע באחד התפקידים הראשיים בסרטו של קוונטין טרנטינו "ממזרים חסרי כבוד". בסרט הופיע בדמותו של סגן ארצ'י היקוקס, קצין בריטי המומחה לסרטי הרייך השלישי. פסבנדר שיחק בתפקיד ראשי גם בסרט הבריטי הטוב ביותר לשנת 2009 "מחוץ למים" שם גילם את קונור.
ב-2011 גילם את דמותו של אריק לנשר, הידוע בכינויו מגנטו, בסרט "אקס-מן: ההתחלה", הופיע בדרמה הפרובוקטיבית "בושה" בתפקיד ברנדון סאליבן עליו היה מועמד לפרס גלובוס הזהב ושיחק בדרמה של דייוויד קרוננברג "שיטה מסוכנת" בתפקיד הפסיכיאטר הנודע קרל גוסטב יונג.
ב-2012 הופיע פסבנדר בסרטו המדע בדיוני של רידלי סקוט "פרומתאוס" בתפקיד האנדרואיד דייוויד ובסרטו של סטיבן סודרברג "בגידה כפולה".
בשנת 2013 שיחק פסבנדר בדרמת הגזענות ההיסטורית "12 שנים של עבדות" בתפקיד בעל מטע הכותנה האכזרי אדווין אפס. על הופעתו היה פסבנדר מועמד לפרס אוסקר לשחקן המשנה הטוב ביותר, לפרס גלובוס הזהב לשחקן המשנה הטוב ביותר ולפרס באפט"א. בנוסף הופיע בתפקיד הראשי בדרמה של רידלי סקוט "היועץ".
בשנת 2014, שיחק בסרט ההמשך "אקס-מן: העתיד שהיה".
ב-2015 שיחק בתפקיד סטיב ג'ובס, מייסד חברת אפל והיה מועמד לפרס אוסקר לשחקן הטוב ביותר.
סרטו הבא "אקס-מן: אפוקליפסה" יצא לאקרנים במאי 2016. עוד בשנת 2016 שיחק בסרט הפעולה "אמונת המתנקש", אשר מבוסס על סדרת משחקי הווידאו Assassin's Creed. פסבנדר מגלם תפקיד כפול, לצידם של מריון קוטיאר, ג'רמי איירונס, ברנדן גליסון ומייקל קנת' ויליאמס.
בשנת 2017 שיחק בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני". בהמשך השנה שיחק בדרמה הרומנטית של הבמאי טרנס מאליק, "משיר לשיר" (אנ'), לצד נטלי פורטמן וראיין גוסלינג, וכן שיחק בתפקיד הראשי בסרט המתח "איש השלג".
בשנת 2019 חזר לגלם את דמותו של מגנטו בסרט ההמשך "אקס-מן: הפניקס האפלה".
קריירה > מועמדויות לפרסים

מועמד פרס גלובוס הזהב, פרס באפט"א ופרס האקדמיה האירופית לקולנוע בשנת 2011 על הופעתו בסרט "בושה".
פסבנדר היה מועמד לפרס אוסקר לשחקן המשנה הטוב ביותר ולפרס גלובוס הזהב לשנת 2013 על תפקידו בתור אדווין אפס (אנ') בסרט "12 שנים של עבדות", ומועמד לפרס אוסקר לשחקן הטוב ביותר ושוב מועמד לפרס גלובוס הזהב לשנת 2015 על תפקידו בתור סטיב ג'ובס בסרט "סטיב ג'ובס".
חיים אישיים

פסבנדר התגורר באזור האקני בלונדון בשנת 1996, שם התגורר עד שעבר לפורטוגל בשנת 2017. מלבד אנגלית, פסבנדר גם דובר גרמנית ואירית שוטפת.
ביוני 2012, פסבנדר סיפר למגזין GQ שהוא יוצא עם השחקנית האמריקאית ניקול ביהארי, איתה עבד על הסרט "בושה" משנת 2011. לאחר מכן היה בזוגיות קצרה עם הדוגמנית והשחקנית הרומנייה מדלינה דיאנה גניה.
בדצמבר 2014, הוא החל לצאת עם השחקנית השוודית אליסיה ויקנדר, איתה עבד על הסרט "אור בין האוקיינוסים". הם נישאו בטקס פרטי באיביזה ב-14 באוקטובר 2017. מאוחר יותר הם עברו להתגורר בפורטוגל, שם הם מתגוררים בליסבון שבפורטוגל. יש להם בן, יליד 2021.
חיים אישיים > בעיות עם החוק

בשנת 2010, חברתו לשעבר של פסבנדר, סאנווין אנדרוז, הגישה נגדו צו הרחקה בבית המשפט העליון של מחוז לוס אנג'לס. היא טענה כי הוא "זרק [אותה] על כיסא ושבר לה את האף" וכי הוא גם גרר אותה לצד מכוניתו, פצע את הקרסול והברך שלה, וגם גרם לה להתפרצות של ציסטה שחלתית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | 300 | דיאנקס |  |
| 2007 | אנג'ל | אסמה |  |
| 2008 | רעב | בובי סנדס | פרס הקולנוע הבריטי העצמאי לשחקן הטוב ביותר (2008)‏ מועמד פרס האקדמיה האירופית לקולנוע לשחקן הטוב ביותר (אנ') (2008) |
| 2008 | אגם גן עדן | סטיב |  |
| 2009 | Blood Creek | ריצ'רד ווירת' |  |
| 2009 | מחוץ למים | קונור | מועמד פרס הקולנוע הבריטי העצמאי לשחקן המשנה הטוב ביותר (אנ') (2009) |
| 2009 | ממזרים חסרי כבוד | ארצ'י היקוקס |  |
| 2010 | סנטוריון | קווינטוס דיאז |  |
| 2010 | ג'ונה הקס | בורק |  |
| 2011 | ג'יין אייר | אדוארד פיירפקס רוצ'סטר (אנ') |  |
| 2011 | אקס-מן: ההתחלה | אריק לנשר / מגנטו |  |
| 2011 | שיטה מסוכנת | קרל גוסטב יונג |  |
| 2011 | בושה | ברנדון סאליבן | פרס הקולנוע הבריטי העצמאי לשחקן הטוב ביותר (אנ') (2011)  גביע וולפי לשחקן הטוב ביותר (אנ') בפסטיבל הסרטים של ונציה (2011)  מועמד פרס גלובוס הזהב לשחקן הטוב ביותר - סרט דרמה (2012)  מועמד פרס באפט"א לשחקן הטוב ביותר בתפקיד ראשי (2012)  מועמד פרס האקדמיה האירופית לקולנוע לשחקן הטוב ביותר (אנ') (2012)  מועמד פרס סטלייט לשחקן הטוב ביותר (2011)‏ |
| 2011 | בגידה כפולה | פול |  |
| 2012 | פרומתאוס | דייוויד 8 (אנ') |  |
| 2013 | 12 שנים של עבדות | אדווין אפס (אנ') | מועמד פרס אוסקר לשחקן המשנה הטוב ביותר (2014)‏  מועמד פרס גלובוס הזהב לשחקן המשנה הטוב ביותר - סרט קולנוע (2014)  מועמד פרס באפט"א לשחקן הטוב ביותר בתפקיד משנה (2014)‏  מועמד פרס סטלייט לשחקן המשנה הטוב ביותר (2013)‏  מועמד פרס גילדת שחקני המסך לשחקן המשנה הטוב ביותר (אנ') (2013)‏ |
| 2013 | היועץ | היועץ |  |
| 2014 | פרנק | פרנק | מועמד פרס הקולנוע הבריטי העצמאי לשחקן המשנה הטוב ביותר (אנ') (2014) |
| 2014 | אקס-מן: העתיד שהיה | אריק לנשר / מגנטו |  |
| 2015 | לאט במערב | סיילס סלק | גם מפיק בפועל |
| 2015 | מקבת' | מקבת' | מועמד פרס הקולנוע הבריטי העצמאי לשחקן הטוב ביותר (2015) |
| 2015 | סטיב ג'ובס | סטיב ג'ובס | מועמד פרס אוסקר לשחקן הטוב ביותר (2016)‏  מועמד פרס גלובוס הזהב לשחקן הטוב ביותר - סרט דרמה (2016)  מועמד פרס באפט"א לשחקן הטוב ביותר בתפקיד ראשי (2016)‏  מועמד פרס סטלייט לשחקן הטוב ביותר (2015)  מועמד פרס גילדת שחקני המסך לשחקן הטוב ביותר (2015)‏ |
| 2016 | אקס-מן: אפוקליפסה | אריק לנשר / מגנטו |  |
| 2016 | אור בין האוקיינוסים | תומאס "טום" שרבורן |  |
| 2016 | Trespass Against Us | צ'אד קטלר | מועמד פרס הקולנוע הבריטי העצמאי לשחקן הטוב ביותר (אנ') (2016) |
| 2016 | אמונת המתנקש | קאלום לינץ' / אגילאר | גם מפיק |
| 2017 | משיר לשיר (אנ') | קוק |  |
| 2017 | הנוסע השמיני: קובננט | דייוויד 8 (אנ') / וולטר |  |
| 2017 | איש השלג | הארי הולה |  |
| 2019 | אקס-מן: הפניקס האפלה | אריק לנשר / מגנטו |  |
| 2022 | קונג פיורי 2 | קולט מגנום |  |
| 2023 | הרוצח | כריסטיאן |  |
| 2023 | הגול הבא מנצח | תומאס רונגן (אנ') |  |
| 2025 | תיק שחור (אנ') | ג'ורג' וודהאוס |  |
| TBA | The Wild Bunch |  |  |
| TBA | Night Boat to Tangier | מוריס הרני |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | אחים לנשק | ברטון כריסטנסון | מיני-סדרה |
| 2001 | לבבות ועצמות | הרמן | 3 פרקים |
| 2002 | NCS: Manhunt | ג'ק סילבר | 4 פרקים |
| 2002 | הולבי סיטי | כריסטיאן קונולי | פרק: "Ghosts" |
| 2003 | Carla | רוב | סרט טלוויזיה של ITV |
| 2004 | Gunpowder, Treason & Plot | גאי פוקס | מיני-סדרה |
| 2004 | Julian Fellowes Investigates: A Most Mysterious Murder | צ'ארלס בראבו (אנ') | מיני-סדרה |
| 2004 | A Bear Named Winnie | הארי קולבורן (אנ') | סרט טלוויזיה של CBC Television |
| 2004 | שרלוק הולמס ותעלומת גרבי המשי | צ'ארלס אלן | סרט טלוויזיה של BBC One |
| 2004 - 2005 | הקס | עזאזל | תפקיד ראשי (2 עונות); 19 פרקים |
| 2005 | חוק מרפי | קאז מילר | 5 פרקים |
| 2005 | Our Hidden Lives | שבוי מלחמה גרמני | סרט טלוויזיה |
| 2005 | William and Mary | לוקאס | פרק: "#3.3" |
| 2006 | פוארו | ג'ורג' אברנת'י | פרק: "After the Funeral" |
| 2006 | Trial & Retribution | דאגלס נסביט | 2 פרקים |
| 2007 | Wedding Belles | בארני | סרט טלוויזיה של ערוץ 4 |
| 2008 | The Devil's Whore | תומאס ריינסבורו (אנ') | מיני-סדרה |
| 2024–הווה | הסוכנות (אנ') | ברנדון | תפקיד ראשי; 10 פרקים |
הערות שוליים

↑  אילן קפרוב, ‏מחירות לעבדות: כך נראית השואה שלא הכרנו, באתר ‏מאקו‏, 16 בינואר 2014
| 0 | 1 | 2 |
| --- | --- | --- |
| הקודם: 2013: רוברט דה נירו – אופטימיות היא שם המשחק | פרסי האקדמיה האוסטרלית לאמנויות הקולנוע והטלוויזיה – שחקן המשנה הטוב ביותר   2014: מייקל פסבנדר – 12 שנים של עבדות  | הבא: 2015: ג'יי קיי סימונס – ויפלאש |
| --- | --- |
בקרת זהויות :  NLI: 987007444475405171  PLWABN: 9810545338705606  BIBSYS: 9058095  BNE: XX4957589  BnF: cb16210398x (data)  CANTIC: a11687265  GND: 139370579  ICCU: LO1V342416  ISNI: 0000 0001 1566 9792  LCCN: no2007152127  LNB: 000260896  MusicBrainz: 08a0dd24-60bb-4d06-a95e-43bc2f0f7840  NKC: xx0089081  NLK: KAC2020K8044  NTA: 331198053  RERO: 02-A003232655  SUDOC: 13446706X  VIAF: 36713181   WorldCat (עם VIAF): 36713181 
פאסבנדר בפסטיבל קאן, 2009
מטוטלת

משקולת של מטוטלת
מטוטלת בתנועה
מטוטלת היא משקולת אשר תלויה מציר כך שהיא יכולה לנוע באופן חופשי.
כאשר מטוטלת ממוקמת לצד נקודת המנוחה שלה המכונה שיווי משקל מכני, הכבידה מפעילה עליה כוח מחזיר אשר יאיץ אותה בחזרה אל עבר נקודת שיווי המשקל ויגרום לה להתנדנד סביבה. מספר המחזורים ביחידת זמן מכונה התדירות. התדירות תלויה באורך של המטוטלת ואינה תלויה במשרעת.
מטוטלת מתמטית

מטוטלת מתמטית היא מטוטלת שמורכבת מגוף בעל ממדים קטנים, התלוי על חוט שמסתו ומידת ההתארכות שלו בזמן התנודות ניתנים להזנחה. בנוסף, זווית התנודה של המטוטלת קטנה יחסית. זהו מודל פיזיקלי, שאינו קיים באופן מושלם במציאות (ולכן המודל מכונה מטוטלת מתמטית, אך בזכות הקירוב ניתן לתאר את תנועת הגוף באופן פשוט. תחת קירוב זה מטוטלת מתמטית היא סוג של אוסצילטור הרמוני, ולכן מהווה מודל לתופעות פיזיקליות רבות.
תדירות התנועה של המטוטלת נתונה בקירוב טוב מאוד על ידי הנוסחה:
f={\frac {1}{2\pi }}{\sqrt {\frac {g}{l}}}
כאשר l מציין את אורך המטוטלת, ו-g את תאוצת הכבידה.
מטוטלת מכנית, כל עוד היא מתנודדת בזוויות קטנות יחסית לאנך, מהווה קירוב טוב למטוטלת מתמטית, ותנועתה ניתנת לתיאור בקירוב טוב מאוד כתנועה הרמונית פשוטה.
מטוטלת מתמטית > מטוטלות מתמטיות צמודות

מטוטלת בעלת N מתנדים צמודים, היא בעצם מספר מטוטלות הקשורות זו לזו כאשר החוט של הראשונה יוצא מסוף המטוטלת הקודמת. מספר האופנים העצמיים של מטוטלות מתמטיות צמודות, הוא בדיוק כמספר המתנדים הצמודים שבה. האופנים העצמיים מצביעים על אורך פרקי הזמן שבהם המערכת חוזרת לאותו מבנה מרחבי, ללא חשיבות לזווית ביחס לאנך לרצפה, אלא רק לזוויות בתוך המערכת. עם הוספת מתנד צמוד למטוטלת, האופנים העצמיים שלה מתפלגים באופן הבא: מספר האופנים העצמיים של המערכת גדל והפרש הערכים בין אחד למשנהו קטן. בנוסף לכך, הם הולכים ומתבדרים.
היסטוריה

אחד השימושים המוקדמים ביודע הידועים של המטוטלת הוא עבור מתקן סייסמוגרף של המדען הסיני Zhang Heng משושלת האן.
העובדה שתנודת המטוטלת היא בתדירות קבועה ואינה תלויה במשרעת התנודה ("אמפליטודה") התגלתה על ידי גלילאו גליליי, בחקירותיו החל בשנת 1602.
היסטוריה > מטוטלת פוקו

מטוטלת פוּקו הייתה מרכיב בניסוי שערך לאון פוקו בפריז ובו הדגים באמצעותה שכדור הארץ חג סביב צירו, ואת פעולת כוח קוריוליס - כוח מדומה הנובע מהימצאותנו במערכת מסתובבת, שהיא מערכת לא אינרציאלית.
סיבוב כדור הארץ סביב צירו גורם למישור התנודה של המטוטלת להסתובב באיטיות, במהירות זוויתית ששווה למכפלת מהירות סיבוב כדור הארץ, בסינוס קו הרוחב של המקום בו מתבצע הסיבוב: בקטבים מישור התנודה ישלים סיבוב שלם ב-24 שעות, בפריז תארך ההקפה כ-32 שעות, ואילו בקו המשווה האפקט לא יורגש כלל. בישראל (קו רוחב 32°) המטוטלת משלימה סיבוב שלם כל 45 שעות.
בשנת 1851 ערך פוקו את הניסוי עם המטוטלת בפני הציבור בפנתיאון בפריז כאשר השתמש בכבל אשר אורכו 67 מטרים ואל קצהו מחובר כדור ברזל. על ניסוי זה ועל הגיית הגירוסקופ זכה פוקו לקבל את מדליית קופלי מהחברה המלכותית הבריטית בשנת 1855.
שעון מטוטלת

שעון מטוטלת (אורלוגין) הוא שעון המשתמש במטוטלת, משקולת מתנודדת, כאלמנט העוקב אחרי הזמן. היתרון של שעון המטוטלת הוא הדיוק - מנגנון שעון המטוטלת מדויק הרבה יותר מכל מנגנון שעון שהיה קיים לפניו. מאז המצאתו ב-1656 על ידי כריסטיאן הויגנס ועד שנות ה-40 של המאה ה-20, היה שעון המטוטלת המכשיר המדויק ביותר למדידת זמן, ולכן זכה לשימוש נרחב. שעון המטוטלת צריך להיות נייח כדי לפעול בדיוק מרבי. טלטול או האצה משפיעים על תנועת המטוטלת וגורמים לאי דיוקים.
שעוני מטוטלת נוספים:
שעון קוקייה: שעון זה הוא ברוב המקרים טיפוס של שעון מטוטלת. בשעונים אלו, במקום צלצול כל שעה או בנוסף אליו, מתווסף אירוע חזותי, למשל דמות ציפור עשויה עץ יוצאת מדלת העשויה בפני השעון ומבצעת תנועה כלשהי, ובאותו זמן נשמעת שריקת משרוקית המחקה את ציוץ הציפור, או דמות חייל מכה בתוף או מנגן בכלי נגינה נגלית וכן הלאה.
שעון אסטרונומי: שעונים אלו עשויים במטרה להשיג דיוק מרבי. המנגנון של שעונים אלו נשמר לרוב בסביבה מבוקרת היטב של לחץ וטמפרטורה, ובמקרים מסוימים המטוטלת מתנודדת בריק כדי להפחית כל סיבה חיצונית לאי דיוק. שעוני המטוטלת המדויקים ביותר שנבנו, כמו שעון שורט ("Shortt") השיגו דיוק עם סטייה של פחות משנייה אחת בשנה.
שעון מטוטלת מעץ: שעון, אשר התמסורת שלו עשויה עץ.
מאז אמצע המאה ה-20 קיימים שעונים מדויקים יותר וזולים יותר, כדוגמת שעון קוורץ, ועיקר ערכו של שעון מטוטלת הוא בהיותו פריט עיצובי.
שימושים אחרים > מטרונום

מֶטְרוֹנוֹם הוא מכשיר עזר לנגינת יצירות מוזיקליות, המורה על הקצב והמפעם בו יש לנגן את היצירה, וכך יכול לשמור המנגן על מהירות אחידה של הנגינה. המטרונום מתבסס על פעולת המטוטלת המתנודדת סביב ציר קבוע. הוא מורכב משתי משקולות, אחת כבדה מהשנייה המחוברות ביניהן במוט מתכת. המשקולת הכבדה נמצאת בתחתית המוט, ובדרך כלל מוסתרת מהמשתמש. המשקולת השנייה נמצאת מעל הציר וניתנת להזזה. מרחקה מהציר קובע את הקצב בו יתנודד המטרונום. ככל שהמשקולת נמצאת גבוה יותר (כלומר רחוק יותר מהציר), זמן המחזור ארוך יותר. על המוט שעליו נעה המשקולת, מסומנות שנתות בהתאם לזמני המחזור השונים, כך שהמשתמש יכול להתאימו ליצירה אותה הוא מנגן.
שימושים אחרים > סייסמוגרף

מטוטלת שבה המוט אינו אנכי אלא כמעט אופקי הייתה בשימוש של סייסמוגרפים מוקדמים למדידת רעידות אדמה. הסייסמוגרף מודד ורושם, בנוסף לעוצמת הרעש, גם את סוגי הגלים השונים המשתחררים בעת רעידת אדמה. את עוצמת התנודות מודדים בעזרת סולם ריכטר, המתבסס על גובה התנודות הנמדדות. הסייסמוגרף מדפיס תרשים המתאר את תנודות האדמה, הנקרא סייסמוגרמה. המשקולת של המטוטלת נשארת במקומה בעוד המסגרת נעה, הרישום נוצר מהפערים ביניהם.
שימושים אחרים > כוונון שולר (Schuler tuning)

כפי שהוסבר לראשונה על ידי מקסימיליאן שולר (Maximilian Schuler) במאמר משנת 1923, מטוטלת שהתדירות שלה שווה בדיוק שווה לזמן ההקפה של לוויין היפותטי במסלול שקרוב לפני השטח של כדור הארץ (כ -84 דקות) נוטה להישאר במצב המצביע על מרכז הארץ ברגע שהתמיכה שלה מוסרת.
עיקרון זה מכונה כוונון שולר והוא משמש מערכת ניווט אינרציאלית של אוניות ומטוסים הפועלים על פני כדור הארץ. לא עשה שימוש במטוטלת פיזית, אבל מערכת הבקרה השומרת על פלטפורמת האינרציה מחוברת לגירוסקופים משתנה כך שהמתקן מתנהג כאילו הוא מחובר למטוטלת, באופן ששומר את פני הפלטפורמה כך שיהיו מכוונים כלפי מטה בזמן שכלי התחבורה נע על המשטח המקומר של כדור הארץ.
שימושים אחרים > זוגות של מטוטלות

בשנת 1665 הוגינס (Huygens) ביצעה תצפית משמעותית על שעוני מטוטלת. שני שעונים הוצבו על קורת האח והוא שם לב שיש להם תנועה הפוכה. כלומר, המטוטלות שלהם נעו באופן מתואם אך הפול בכיוונו בפאזה הפוכה של 180°. הוא מצא ששני השעונים יגיעו למצב הזה ללא תלות בנקודת ההתחלה שלהם. זאת הייתה התצפית הראשונה של תופעה זו.
הסיבה להתנהגות זו היא ששתי המטוטלות משפיעות אחת על השנייה דרך תנודות קטנות של הקורה שעליה עמדו. תהליך זה מכונה בפיזיקה סחיפה (entrainment) או נעילת מצב (Mode-locking) והוא נצפה גם במקרים אחרים של התנדנדות כפולה. מטוטלות מסונכרנות שימשו בשעונים ובמכשירי מדידה של כוח הכבידה (Gravimeter) בשנים המוקדמות של המאה ה-20.
למרות שהגנס צפה רק בסינכרון מחוץ לפאזה, נמצאו גם תופעות של סנכרון בפזה כמו גם מצב "מוות" שבו אחד מהשעונים או שניהם מגיעים לעצירה.
שימושים אחרים > שימושים דתיים

תנועת המטוטלת נראית גם בטקסים דתיים. לדוגמה, הקטורת המתנדנדת המכונה Censer או Thurible. המטוטלות משמשות גם בהתכנסויות רבות במקסיקו המזרחית לציון היום שבו הגאות בשיאה. המטוטלות שימשו בעבר גם לדאוזינג.
שימושים אחרים > הוצאה להורג

במהלך ימי הביניים המאוחרים, מטוטלות שימשו כשיטה של עינוי על ידי האינקוויזיציה הספרדית. המשקולת של המטוטלת הוחלפה בראש של גרזן. הקורבן נקשר לשולחן מתחת לגרזן בזמן שהמתקן מופעל והגרזן מתנדנד הלוך וחזור באוויר. בכל מחזור המטוטלת מונמכת בהדרגה אל עבר בית החזה של הקורבן עד שהוא מתבקע. עקב הזמן הארוך הדרוש להשלמת הפעולה של הגרזן שיטה זו נחשבת לעינוי הקורבן עד למותו. שיטת עינוי מעין זו מופיעה בסיפורו של אדגר אלן פו "הבור והמטוטלת".
ראו גם

מאזני פיתול
מטוטלת קפיצה